

**"Алматы қаласындағы бейбіт жиналыстарды ұйымдастыру және өткізу үшін арнайы орындарды, сондай-ақ арнайы орындарды пайдалану тәртібін айқындау туралы" Алматы қаласы мәслихатының 2020 жылғы 23 маусымдағы № 462 шешіміне өзгеріс енгізу туралы**

Алматы қаласы мәслихатының XXII сессиясының 2024 жылғы 28 тамыздағы № 144 шешiмi. Алматы қаласы Әділет департаментінде 2024 жылғы 4 қыркүйекте № 1786-02 болып тіркелді.

      Алматы қаласының мәслихаты ШЕШТІ:

      1. "Алматы қаласындағы бейбіт жиналыстарды ұйымдастыру және өткізу үшін арнайы орындарды, сондай-ақ арнайы орындарды пайдалану тәртібін айқындау туралы" Алматы қаласы мәслихатының 2020 жылғы 23 маусымдағы № 462 шешіміне (Нормативтік құқықтық актілерді мемлекеттік тіркеу тізілімінде № 1622 болып тіркелген) келесі өзгеріс енгізілсін:

      аталған шешімнің қосымшасындағы:

      2-тармақта:

      реттік нөмірі 2.2-жол мынадай редакцияда жазылсын:

      "

|  |  |  |  |
| --- | --- | --- | --- |
| 2.2. | "Сары Арқа" кинотеатрының артындағы гүлзар | Аумақта:  - жасанды жарықтандыру;  - электр энергиясын қосуға арналған нүкте;  - бейнебақылау және бейнетіркеу камералары;  - 20 тұрақ орны (1 кіру, 1 шығу) бар. | 1 000 адамнан артық емес |

      ";

      реттік нөмірі 3.3-жол мынадай редакцияда жазылсын:

      "

|  |  |  |  |
| --- | --- | --- | --- |
| 3.3. | Амангелді Иманов атындағы саябақ | Аумақта:  - жасанды жарықтандыру;  - электр энергиясын қосуға арналған нүкте;  - бейнебақылау және бейнетіркеу камералары;  - 20 тұрақ орны (1 кіру, 1 шығу) бар. | 500 адамнан артық емес |

      ";

      реттік нөмірі 4.4-жол мынадай редакцияда жазылсын:

      "

|  |  |  |  |
| --- | --- | --- | --- |
| 4.4. | Юрий Гагарин даңғылынан бастап Жамбыл Жабаев көшесінің бойымен Сәбит Мұқанов көшесіне дейін | Аумақта:  - көше бойында жарықтандыру;  - бейнебақылау және бейнетіркеу камералары бар. | 1 000 адамнан артық емес |

      ".

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алматы қаласы мәслихатының төрағасы* | *М. Отыншиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК